ৰাজ্যপালৰ নিৰ্দেশ মৰ্মে অসম চৰকাৰে সোমবাৰে ৰাজীৱ কুমাৰ বৰা (IAS) ক অসম লোক সেৱা আয়োগৰ অধ্যক্ষ হিচাপে নিযুক্ত প্ৰদান কৰে।উল্লেখ্য যে বৰা এজন আইএএছ বিষয়া।এই নিযুক্তিৰ আগতে বৰাই অসম প্ৰশাসনিক ন্যায়াধিকৰণৰ অধ্যক্ষ হিচাপে কাম কৰিছিল।
এক চৰকাৰী নিৰ্দেশনা অনুসৰি অসমৰ ৰাজ্যপাল ড° জগদীশ মুখীয়ে সাংবিধানিক কৰ্তৃত্ব অনুসৰি ৰাজীৱ কুমাৰ বৰাক এই দায়িত্ব প্ৰদান কৰে বুলি প্ৰকাশ কৰিছে।অচিৰেই বৰাক ৰাজ্যপালে অসম লােকসেৱা আয়ােগৰ অধ্যক্ষ হিচাপে পদ আৰু গােপনীয়তাৰ শপত বাক্য পাঠ কৰাব।
